पाएं अपने शहर की ताज़ा ख़बरें और फ्री ई-पेपरडाउनलोड करें
पलामू। जिले के पिपराटांड़ थाना क्षेत्र की एक नाबालिग छात्रा ने अपरमाड़ी गांव के दो युवकों अनिल साव और ओमप्रकाश साव पर दुष्कर्म का आरोप लगाते हुए मामला दर्ज कराया है। घटना शनिवार रात आठ बजे की है। पुलिस ने त्वरित कार्रवाई करते हुए एक आरोपी को गिरफ्तार कर जेल भेज दिया है।
वहीं पीडि़ता को मेडिकल जांच के लिए सदर अस्पताल भेजा गया है। बताया जाता है कि शनिवार की रात छात्रा को घर में अकेला पाकर रात करीब आठ बजे अनिल साव व ओमप्रकाश साव जबरदस्ती उसके घर में घुस गए। इसके बाद दोनों आरोपी छात्रा को पकड़ कर समीप के आम के बगीचे में ले गए और दुष्कर्म किया। घटना के बाद छात्रा किसी तरह भाग कर घर पहुंची और इसकी जानकारी परिजनों को दी। सुबह में माता-पिता के लौटने पर थाना में प्राथमिकी दर्ज कराई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn